আজ ২৮ ডিসেম্বর। কিন্তু রেলযাত্রীদের টিকিট কাউন্টার থেকে দেওয়া হল ২৯ ডিসেম্বরের টিকিট। রিজার্ভেশন নয়, লোকাল ট্রেনের টিকিটও কি তবে আগাম দিচ্ছে রেল?
পূর্ব মেদিনীপুরের মহিষাদলের সতীশ সামন্ত স্টেশনে, লোকাল ট্রেনের টিকিটে এমন তারিখ বিভ্রাট ছড়িয়েছে সকাল থেকেই। এদিন সকালে রেলযাত্রীরা টিকিট কাটার পরেই বিষয়টি লক্ষ্য করেন। প্রায় সব টিকিটই ছিল ২৯ ডিসেম্বর তারিখের। 
আরও পড়ুন
ট্রেনের কাউন্টারে এবার মিলবে ‘ডিমানিটাইজেশন টিকিট’। হাসি গ্রাহকদের মুখে
রেলের ফর্মে এবার নতুন অপশন। কী সেই অপশন?
যাত্রীদের অভিযোগ, রেলযাত্রীদের গাফিলতিতেই এই কাণ্ড ঘটেছে। যাত্রীদের কারও গন্তব্য হাওড়া, কারও মেদিনীপুর। কিন্তু অনেকেরই আশঙ্কা টিকিটে ভুল তারিখের জন্য তাঁদের যাত্রাপথে বিপদে পড়তে হতে পারে। টিকিট পরীক্ষকরা রেলের গাফিলতি মানবেন কি না, তা নিয়েও সংশয়েও ছিলেন যাত্রীরা। এই স্টেশনে স্ট্যাম্প মেরে পুরনো পদ্ধতিতেই টিকিট বিক্রি করা হয়। ফলে ভুল তারিখের স্ট্যাম্প মারাতেই এই বিপত্তি ঘটে বলে মনে করছেন যাত্রীরা। কিন্তু পরের পর টিকিটে কীভাবে একই ভুল করলেন রেলকর্মীরা, উঠেছে সেই প্রশ্ন।  
দেখুন ভিডিও ১

কী বলছেন যাত্রীরা, দেখুন ভিডিও ২

কী অভিযোগ যাত্রীদের, দেখুন ভিডিও ৩